Това е въпрос, който много семейства задават в момента. В медиите има огромно количество информация за COVID-19 и тя оставя много от нас разтревожени и объркани.   СЗО предупреждава, че е възможно Вие или някой от Вашето семейство да бъдете изложени на опасност от новодошлия коронавирус, когато във Вашия район има случаи на инфекция. Много хора могат да изпитат само леки симптоми, особено деца и младежи, но има някои по-сериозни случаи, изискващи лекарска намеса. Тези с леки симптоми също могат да заразят другите. Това означава, че най-добрият начин да запазите семейството и общността си е да спазвате основните предпазни мерки в дома си и когато сте навън, като добра хигиена на ръцете и лицето. Също така, уверете се, че сте информирани и следвайте съветите на местния здравен орган относно ограниченията, упоменати при пътуване и събирания.   Можете да намерите всички най-актуални съвети от СЗО по-подробно тук: https://www.who.int/emergencies/diseases/novel-coronavirus-2019/advice-for-public.